Il-ħuta minn rasha tinten Varjant Il-ħuta tibda tinten minn rasha Fil-familja, f'għaqda, f'kumpanija, f'istituzzjoni, u l-bqija, l-iżbalji ħafna drabi jkunu ġejjin minn fuq nett. Kurżità Dan il-qawl insibuh f'bosta ilsna, bħall-Ġermaniż ( Der Fisch stinkt vom Kopf her ), it-Taljan ( Il pesce puzza dalla testa ), u l-Isqalli ( Lu pisci feti di la testa ), li lkoll ifissru l-ħuta tinten minn rasha. Qawl eqdem Taljan jgħid Il pesce comincia a putir dal capo , jiġifieri l-ħuta tibda tinten minn rasha. Hekk ukoll jgħidu t-Torok, is-Sloveni, il-Griegi, u popli oħrajn. Ħajr Manduca, Joseph u Ġorġ Mifsud Chircop (1989) Il-Qawl Iqul: Ġabra ta' Qwiel Maltin . Malta.
Il-ħuta minn rasha tinten